[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "\u00a33m ychwanegol i recriwtio mwy o staff ambiwlans brys i wella amseroedd ymateb"}, {"text_idx": "#000003", "text": "BYDD \u00a33 miliwn ychwanegol yn cael ei fuddsoddi gan Lywodraeth Cymru i recriwtio mwy o staff ambiwlans brys i wella amseroedd ymateb ar gyfer y rhai mwyaf sa\u0302l neu sydd wedi\u2019u hanafu fwyaf difrifol."}, {"text_idx": "#000004", "text": "Mae y cyllid ychwanegol hwn yn galluogi Ymddiriedolaeth GIG Gwasanaethau Ambiwlans Cymru i recriwtio tua 100 o staff rheng flaen ychwanegol ac i gyflwyno gwasanaeth newydd \u2018Uned Ymateb Aciwtedd Uchel Cymru\u2019 (CHARU)."}, {"text_idx": "#000005", "text": "Bydd y gwasanaeth CHARU yn ceisio gwella canlyniadau i bobl sydd wedi dioddef ataliad y galon."}, {"text_idx": "#000006", "text": "Bydd y staff ychwanegol yn helpu i reoli\u2019r galw cynyddol am ofal mewn argyfwng ac yn lleihau\u2019n rhannol rai o\u2019r heriau cymhleth yn y system ehangach sy\u2019n parhau i roi pwysau dwys ar staff a gwasanaethau gofal mewn argyfwng."}, {"text_idx": "#000008", "text": "Sefydlwyd y rhaglen Chwe Nod ar gyfer Gofal Brys a Gofal mewn Argyfwng i wella mynediad at ofal brys a gofal mewn argyfwng ac rydym eisoes wedi sicrhau bod \u00a325 miliwn o gyllid cylchol ar gael i gefnogi\u2019r gwaith o gyflawni blaenoriaethau\u2019r rhaglen."}, {"text_idx": "#000009", "text": "Mae hyn yn cyd-fynd a\u0302\u2019r \u00a3145 miliwn a ddarparwyd i Fyrddau Partneriaeth Rhanbarthol, fel rhan o\u2019r Gronfa Integreiddio Rhanbarthol, a fydd yn cael ei ddefnyddio i helpu pobl i osgoi mynd i\u2019r ysbyty neu i adael yr ysbyty pan fyddant yn barod."}, {"text_idx": "#000010", "text": "Bydd y staff ambiwlans brys yn cael eu defnyddio mewn ffordd wedi\u2019i thargedu ledled Cymru yn yr ardaloedd sydd o dan y pwysau mwyaf a lle mae\u2019r angen clinigol mwyaf."}, {"text_idx": "#000012", "text": "\u201cRydym yn darparu\u2019r cyllid ychwanegol hwn gan ein bod yn cydnabod y pwysau aruthrol sydd ar y gwasanaeth ambiwlans i ymateb i\u2019r bobl fwyaf sa\u0302l ac sydd wedi\u2019u hanafu fwyaf difrifol."}, {"text_idx": "#000013", "text": "Drwy gynyddu capasiti staff yn y tymor byr gallwn wella amseroedd ymateb a sicrhau gofal gwell i bobl sydd wedi bod yn aros yn rhy hir am ambiwlans."}, {"text_idx": "#000014", "text": "Mae ein rhaglen Chwe Nod ar gyfer Gofal Brys a Gofal mewn Argyfwng yn cefnogi cynnydd mewn staffio mewn meysydd hanfodol yn y tymor canolig ac yn helpu staff i ddarparu\u2019r gofal cywir, yn y lle iawn, y tro cyntaf lle bynnag y bo\u2019n bosibl.\u201d"}, {"text_idx": "#000016", "text": "\u201cMae pwysau eithafol yn parhau ar draws y system gofal brys a gofal mewn argyfwng, ac rydym yn parhau i weithio gyda phartneriaid i ddod o hyd i atebion i\u2019r problemau cymhleth a hirsefydlog."}, {"text_idx": "#000017", "text": "Yn y cyfamser, rydym yn cynyddu ein gweithlu i roi ein hunain yn y sefyllfa orau bosibl i gwrdd a\u0302\u2019r galw cynyddol ac rydym eisoes wedi recriwtio mwy na 260 o swyddi rheng flaen yn y ddwy flynedd diwethaf."}, {"text_idx": "#000018", "text": "Bydd 100 o swyddi rheng flaen ychwanegol yn cryfhau ein capasiti hyd yn oed ymhellach, ac rydym yn ddiolchgar i Lywodraeth Cymru am ariannu hyn a\u2019r fenter CHARU newydd arloesol, a fydd, gobeithio, yn gwella\u2019r canlyniadau i\u2019n cleifion mwyaf difrifol sa\u0302l.\u201d"}, {"text_idx": "#000020", "text": "GOFYNNIR i drigolion a busnesau Sir Gaerfyrddin helpu i lunio \u2018gweledigaeth\u2019 Cabinet y cyngor ar gyfer y pum mlynedd nesaf...."}, {"text_idx": "#000023", "text": "Cynllun newydd i helpu i ddatblygu\u2019r genhedlaeth nesaf o dalent greadigol yng Nghymru"}, {"text_idx": "#000024", "text": "HEDDIW lansiodd Llywodraeth Cymru gynllun newydd i helpu i ddatblygu\u2019r dalent bresennol a\u2019r genhedlaeth nesaf o dalent ym meysydd teledu..."}]